**ስለዛ ሃገር ዝወደቑ ሰማእታት**

ስለዛ ሃገር ዝወደቑ ሰማእታት፡ ደሞም ዘፍሰሱ ኣብ ጎላጉል ሩባታት፡ ኣዕጽምቶም ኣሎ ኣብ ኩሉ ስፍራታት።

ዝኽርኹም ኣሎኒ ዘይሃስስ፡ ኣካላተይ ብሙሉኡ ዝድህስስ፡ ቅጅል ይብለነ ደምኩም ከም ማይ ክፈስስ።

ባርካ ጸራቶ ዘላ ዝኽሪ፡ ሰንሒት ሒዛቶ ዘላ ሕድሪ፡ ታሪኽ ኣሎ ባዕሉ ነጋሪ።

ሓማሴን ኣብ ኩሉ ስፍራታት፡ ድፍዓት ሰራየ መሲሉ ዛላታት፡ ሰፊሮሞ ኣለዉ ምሩጻት ሰማእታት።

ኣከለጉዛይ ምስ ሰሃራ ደንከል፡ ዝወደቐሎ ሃገር ክከለኸል፡ ሕድሪ ኣሎና ክንክተል ናቱ መትከል።

እታ ዋዕሮ ጋመ ዘይደፈነት፡ ኩሉ ገዲፋ ሃገር ወይ ሞት ዝበለት፡ ዝኽራ ነባሪዩ ንዘንትእከት።

ኣኽራናት ሳሕል እስከ ተዛረቡ፡ ጎላጎል ሰምሃር ውዕሎኹም ንገሩ፡ ታሪኽ ሰማእታትና ከመይ እዩ ኔሩ።

ናፊቐዮ ዕላል ጸወታኹም፡ ሲኢነዮ ጭርቃን ወድኹም ጓልኩም፡ ሰማእታት ኤርትራ ኮይኑ ስምኩም።

ዝኽርኹም ነባሪዩ ፍጹም ዘይሃስስ፡ ዝኽርኽን ዘለኣለማዊዩ ሞራል ዘሔድስ፡ ለበዋኹም ክንፍጽም ኣጊህና ንግስግስ።

 ነባሪ ዝኽርን ክብርን ንዓኹም ዓወት ንሓፋሽ ገብረንጉስ መስመር ግምቦት 15, 2015.